Сградата е разположена на улица „Севастополска“ №12 и е остатък от изчезналото старо градско ядро. Построена е в 1885-1886 година от Яшар бег Кумбарджи, потомък на едно от най-старите турски семейства в Скопие. Конаците на семейство Кумбарджи се намирали в близост до Аладжа джамия, от двете страни на Серава. Къщата първоначално представлявала харемлък в комплекса от обекти, изградени около нея. Селямлъкът е разрущен от Скопското земетресение в 1963 година.